લોઢા સમિતિની ભલામણો લાગૂ કરવા અને સુપ્રિમ કોર્ટના ચૂકાદા પર ગાંગુલીએ કહ્યુ કે બીસીસીઆઇ પાસે સુપ્રિમ કોર્ટનો આદેશ માનવા સિવાય કોઇ વિકલ્પ નથી. તેમણે જણાવ્યુ કે બોર્ડ આ વિશે નિર્ણય કરશે અને ભવિષ્યની નીતિઓ પર વિચાર કરશે. ગાંગુલીએ જણાવ્યુ કે 22 જાન્યુઆરીએ ઇડન ગાર્ડંસમાં ભારત-ઇંગ્લેંડ વચ્ચે યોજાનાર ત્રીજી વન ડે બાદ કૈબની સામાન્ય સભાની બેઠક યોજાશે. ગાંગુલીનું નામ બીસીસીઆઇ અધ્યક્ષ પદ માટે ત્યારે સામે આવ્યુ જ્યારે ટીમ ઇંડિયાના પૂર્વ કેપ્ટન સુનીલ ગાવસ્કરે એક ટીવી ચેનલ સાથે વાતચીત દરમિયાન તેમનું નામ લીધુ. ગાવસ્કરે કહ્યુ કે, 'બીસીસીઆઇ પાસે સારી બેંચ સ્ટ્રેંથ છે. જે સારી ભૂમિકા નિભાવી શકે છે. મારા મનમાં સૌરવ ગાંગુલીનું નામ આવે છે.'